kardosdrur/scandi-wiki huggingface dataset:
Inkavejene

Inkarigets vejnet var det mest omfattende og avancerede transportsystem i den præcolumbianske Sydamerika og havde en samlet længde på næsten 40.000 kilometer. Netværket var baseret på to hovedveje i nord-sydlig retning med et antal grene.  Vejnettet strækker sig igennem Argentina, Bolivia, Chile, Colombia, Ecuador og Peru.

I 2014 blev vejnettet optaget på Unescos verdensarvsliste under navnet Qhapaq Ñan, Andean Road System.

Hovedveje 

Inkafolket anlagde veje som sammenknyttede hele imperiet, på langs og tværs. Fire hovedgrene blev anlagt:

 Veje ved den nordlige kyst (Caminos de la Costa Norte). Denne vejgren udgik fra Cusco , og forenede områderne Palpa ( ICA), Nazca (i midten af Peru), Lima , Huarmey , Reino Chimú, Los Tallanes ( Piura), Ayabaca , Tumbes (ved grænsen Peru - Ecuador), Quito (Ecuador), og frem til Ancasmayo eller Pasto (Colombia).

 Veje i bjergene i nord ( Caminos de la sierra norte). Denne vejgren udgik fra Cusco, og forenede samfundene Vilcashuaman, Jauja, Tarma, Huánuco, Maraycalle, Tambo Real de Huancabamba, Cajamarca, Chachapoyas, Tumibamba, Loja, Quito (Ecuador), og frem til floden Ancasmayo eller Pasto (Colombia).

 Veje ved den sydlige kyst ( Caminos de la Costa sur). Denne vejgren udgik fra Cusco, og forenede samfundene Pisco , Nazca, Palpa , ICA , Tambo Colorado , Catorpe; Arica og Copiapó ( Chile), pampas ved Tucumán ( Argentina) og floden Maule (Chile).

 Veje i bjergene i syd (Caminos de la sierra sur). Denne vejgren udgik fra Cusco, og forenede samfundene Juliaca, Chucuito, Chuquiago, La Paz ( Bolivia), pampas ved Tucumán ( Argentina) og Santiago ( Chile).

Den østlige vej gik højt i Punaområdet og bjergdalene fra Quito i Ecuador til Mendoza i Argentina. Den fulgte kystslette foruden i kystørkenen hvor den holdt sig i de nederste dele af bjergområderne.  Flere end 20 hovedveje gik over bjergene vestpå, mens andre krydsede det østlige kordiljære og sletterne. Nogen af dens veje når højder over 5.000 meter over havet.

Inkastien 
Inkastien er en rute man følger i forbindelse med trekking-ture gennem Andesbjergene for at nå til Inkabyen Machu Picchu, der er bygget ca. år 1400 e.kr.
 
Inkastien og Machu Picchu ligger nær ved byen Cusco i Peru, Sydamerika.
Det er populært at tage den 2-3 timers togtur fra Cusco, hvor toget stopper i 2200 meters højde over havet, ved stoppestedet "km 88", som markerer startstedet til Inkastien.

Kilder og henvisninger 

Perus historie
Verdensarvsområder i Nord- og Sydamerika
Inkariget
Argentinas historie
Bolivias historie
Chiles historie
Ecuadors historie
Vejhistorie
UEFA Europa League 2011-12

UEFA Europa League 2011-12 var den tredje udgave af turneringen siden navneændringen fra UEFA Cuppen. Turneringen begyndte den 30. juni 2011 med de første kvalifikationsrunder og sluttede den 9. maj 2012 med finalen på Stadionul Naţional i Bukarest, Rumænien. Turneringen vil igen have fem dommere i aktion i hver kamp.

Atlético Madrid vandt finalen med 3-0 over Athletic Bilbao.

Antallet af hold fra forbund 
194 hold fra 53 UEFA-forbund deltager i UEFA Europa League 2011-12. Forbund får tilkendt pladser i forhold til rankeringen fra 2010, der bruger resultaterne fra de europæiske konkurrencer fra 2005-06 og til 2009-10.

Nedenfor er kvalifikationsskemaet til UEFA Europa League 2011-12:

 Forbund 1–6 har hver tre kvalificerede hold
 Forbund 7–9 har hver fire kvalificerede hold
 Forbund 10–51 har hver tre kvalificerede hold, på nær Liechtenstein (et hold)
 Forbund 52–53 har hver to kvalificerede hold
 De tre øverste hold fra UEFA Fair Play rankering 2010–11, får hver en plads ekstra.
 Derudover deltager 33 hold der bliver elimineret fra UEFA Champions League 2011-12.
Den forsvarende mester ville have fået en ekstra plads i turneringen hvis de ikke kvalificerede sig til europæisk fodbold fra den hjemlige turnering. De forsvarende mestre fra Porto får dog ikke brug for dette, da de kvalificerede sig til Champions League.

Forbundsrankering 

Noter
 (FP): Ekstra fair play plads (Norge, England, Sverige)
 Antallet af hold inkluderer ikke hold der kommer fra Champions League.

Kvalifikation

Første kvalifikationsrunde 

Her deltog 52 klubber:
 Nummer to i de hjemlige ligaer fra land 35-53 (undtagen Liechtenstein).
 Nummer tre i de hjemlige ligaer fra land 22-51(undtagen Liechtenstein).
 De tre Fair Play pladser

Ottendedelsfinaler 

|}

Kvartfinaler 

|}

Semifinaler 

|}

Finale 
Kampen blev spillet 9. maj i Bukarest, Rumænien.

Referencer

Se også 
 UEFA Champions League 2011-12
Thai Global Network

Thai Global Network (TGN) er en thailansk satellit tv-kanal. De er den første og eneste sattelig tv-kanal i Thailand. Tv-kanalen drives af den thailandske hær, og er en 24-timers kanal der sender til 170 lande på fem kontinenter, og alle programmerne handler om de thailandske liv og aktiviteter, herunder information, nyheder, underholdning og andre aspekter af den thailandske kultur. Kanalen sendes til 350 millioner mennesker.

Eksterne henvisninger 
 Officiel hjemmeside 

Tv-stationer
Thailand
Cutes diskografi

Dette er diskografien for °C-ute.

Studiealbum

Singler

Fodnoter 

Diskografier
Bredribbe

Bredribbe (Campylopus) er en meget stor slægt af bladmosser, der mest er udbredt i troperne. I Danmark er registreret 5 arter.

Karakteristisk for slægten er den brede ribbe som ofte fylder over halvdelen af bladets bredde. Sporehusstilken kan være bøjet nedad i en bue indtil sporerne modnes.

Campylopus betyder 'krum stilk' og henviser til sporehusstilken (fra græsk kampylos = krum og pus = fod, stilk).

 Hedebredribbe (Campylopus brevipilus)
 Filtet bredribbe (Campylopus flexuosus)
 Skør bredribbe (Campylopus fragilis)
 Stjernebredribbe (Campylopus introflexus)
 Almindelig bredribbe (Campylopus pyriformis)

Ekstern henvisning 
 http://tropical-bryology.org/Articles/open/VOL2/frahm.pdf hentet 20. juli 2010

Hvidmos-familien
Planteslægter
Stjernebredribbe

Stjernebredribbe (Campylopus introflexus), ofte skrevet stjerne-bredribbe, er en mosplante i familien Leucobryaceae. Den danner, som pionerplante, udstrakte måtter på især sandet jord og er blevet meget almindelig i Danmark.

Stjernebredribbe er en invasiv art, som første gang blev fundet i Danmark i 1968. På grund af dens evne til at danne store sammenhængende mostæpper, er den i stand til at fortrænge dyr og planter som tidligere levede på disse steder. Dette ses især i den grå klit, rig på laver. stjernebredribbe er oprindelig hjemmehørende på den sydlige halvkugle. 

Arten er nem at kende på sine lange, farveløse hårspidser og sin brede ribbe, der fylder det meste af bladet. Hårspidsen er i tørt vejr bagudvendt i forhold til resten af bladet. Det er disse farveløse hårspidser, der har givet stjernebredribbe dens navn, fordi hårspidserne fra den enkelte plante tilsammen kan danne en stjerne.

Stjernebredribbe tilhører de topfrugtede mosser.

Note

Kilder 
Hallingbäck, Tomas: Nationalnyckeln till Sveriges flora och fauna. (AJ 6-23), Bladmossor: Sköldmossor – blåmossor. Bryophyta: Buxbaumia – Leucobryum, 2006,  side 380-381.

Eksterne henvisninger 

 www.biopix.dk Billeder
 naturstyrelsen.dk Jonas Klinck, Master Thesis

Hvidmos-familien
Planter i Danmark
Invasive arter
Stedsegrønne
Johannes W. Jacobsen

Johannes William Jacobsen (5. september 1915 i København – 10. februar 2003) var en dansk cand.theol. og den 41. biskop over Viborg Stift fra 1968 til sin pensionering i 1985.

Karriere 
I 1934 blev Jacobsen student fra Østersøgades Gymnasium, og han blev færdiguddannet cand.theol. i 1940 fra Københavns Universitet.

Præst og forstander 
Efter afslutningen af teologistudiet var Johannes W. Jacobsen hjælpepræst i Esajas Kirke på Østerbro fra 1941 til 1947. I 1947 fik han for første gang ansvaret for sit eget sogn, da han blev sognepræst for Bindslev Sogn og Mosbjerg Sogn i Vendsyssel. Her var han i 14 år.

I 1961 rykkede Jacobsen til Peter Bangs Vej på Frederiksberg, da han blev forstander for Diakonissestiftelsen. Denne stilling havde han indtil 1968.

Biskop 

Da Christian Baun skulle afløses som biskop over Viborg Stift i 1968 opstillede Johannes W. Jacobsen til bispevalget. Han vandt valget og kunne indsættes som den 41. biskop, og kunne efterfølgende flytte ind i Bispegården i Viborg.

Som 70-årig gik Jacobsen på pension i 1985 og blev afløst af Georg S. Geil som biskop. Ved sin død var han Kommandør af Dannebrog.

Tillidshverv 
 Medlem af Almindeligt dansk Præstekonvent (1957)
 Bestyrelsesmedlem i Nyborgmøderne (1960)
 Bestyrelsesmedlem i Nørre Nissum Seminarium (1969)
 Bestyrelsesmedlem i Familiehøjskolen Skærgården
 Bestyrelsesmedlem i Hardsyssel Ungdomsskole.
 Bestyrelsesmedlem i Møltrup Optagelseshjem i Vildbjerg
 Medlem af repræsentantskabet i Kristeligt Dagblad
 Medlem af Den kirkelige Strukturkommission (1964)
 Formand for Folkekirkens Drenge- og Pigekor (1969)
 Bestyrelsesmedlem i Jysk Nervesanatorium (1969)
 Medlem af Kirkeministeriets liturgiske Kommission
 Præsident for Dansk Kirke i Udlandet

Bibliografi 
 For livets skyld (1979)
 Sorg er til glæde vendt (1985)
 Prædikener fra i går til i morgen (1995)

Privat 
Johannes W. Jacobsen var gift med Grethe Jacobsen (født Palmelund) (1915-200?)

Han og hustruen er begravet på Garnisons Kirkegård i København.

Kilder og eksterne henvisninger 
 
 Kraks Blå Bog 1974

Biskopper over Viborg Stift
Personer i Kraks Blå Bog (afdøde)
Kommandører af Dannebrog
Personer fra København
Danskere i 1900-tallet
Faglitterære forfattere fra Danmark
Dansksprogede forfattere fra Danmark
Giuseppe Mangiarotti

Giuseppe Mangiarotti (27. maj 1883 i Broni — 24. oktober 1970) var en italiensk fægter som deltog i de olympiske lege 1908 i London. 

Mangiarotti vandt en sølvmedalje i fægtning under Sommer-OL 1908 i London. Han var med på det italienske hold som kom på en andenplads i holdkonkurrencen i sabel efter Ungarn. De andre på holdet var Marcello Bertinetti, Riccardo Nowak, Abelardo Olivier. Han var grandfar til Carola Mangiarotti og Far til Dario Mangiarotti og Edoardo Mangiarotti.

Kilder 

Fægtere fra Italien
Félix de Mérode

Philippe Félix Balthasar Otto Ghislain, Comte de Merode (født 13. april 1791 i Maastricht, død 7. februar 1857 i Bruxelles), kendt som Félix de Merode, var en belgisk politiker.

Hans far var borgmester i Bruxelles i den periode hvor Belgien var en del af Frankrig. Under det første franske kejserdømme boede Merode i Paris. I 1809 giftede han sig med Rosalie de Gramont, som gennem ægteskab var blevet niece af Marquis de Lafayette.

Merode bosatte sig i den sydlige det af det Forenede kongerige Nederlandene – vore dages Belgien, og var en af lederne i den belgiske revolution i 1830. Han sad i den provisoriske regering, som blev dannet under revolutionen, og blev valgt til den grundslovsgivende forsamling – nationalkongressen i november 1830. Merode blev foreslået som kandidat til tronen i den nye belgiske stat, men afslog idet han ikke var en prins, blot en greve. Merodes bror Frédéric blev dræbt under kampene mod den hollandske kong  Vilhelm 1.s styrker efter revolutionen.

Han var medlem af den delegation, som i Paris forsøgte at få hertug Louis af Nemours, den franske konge Louis-Philippes 2. søn til at modtage tronen, men fik afslag af den franske konge. Merode var en af den senere konge Leopold 1.'s fortrolige og blev udnævnt til medlem af statsrådet i 1831.

Han bestred posterne som udenrigsminister, krigsminister og finansminister i 1830'erne. Han trådte tilbage i 1839, da han ikke var parat til at underskrive Londontraktaten, som afstod områder til Holland.

Charles Forbes René de Montalembert var hans svigersøn og Montalemberts politiske tanker blev støttet af Merode. Hans søn Frédéric-François-Xavier Ghislain de Mérode var ambassadør ved Pave Pius 9.

Eksterne kilder 

 Biographie générale des belges morts ou vivants , P Roger, 1849, at Google Books.

Politikere fra Belgien
Grever fra Belgien
Personer fra Maastricht
Kåre

Kåre kan henvise til flere artikler:

 Kaare – et mandsnavn
 Kåre (krebsdyr) – et krebsdyr
 Kåre (Drengene fra Angora) – Figur fra Drengene fra Angora
 Kåring (dyreavl)

Se også
 Kårde – et våben
Leroy Vinnegar

Leroy Vinnegar (13 juli 1928 i Indianapolis – 3 august 1999 i Portland, Oregon) var en amerikansk jazzkontrabassist. 

Vinnegar er nok mest kendt fra sit trio spil med Shelly Manne og André Previn i 1950´erne og begyndelsen af 1960´erne.

Han har ligeledes spillet med Stan Getz, Lee Konitz, Chet Baker og Eddie Harris.

Vinnegar har også ledet egne grupper, og spillet pop musik, med bl.a. Van Morrison.

Kilde 
 Om Leroy Vinnegar 

Jazzbassister fra USA
Hampton Hawes

Hampton Barnett Hawes (13. november 1928 i Los Angeles Californien – 22. maj 1977) var en amerikansk jazzpianist. 

Hawes hører til bl.a. 1950´ernes store hardbop pianister.

Han har spillet med Dexter Gordon,Art Pepper,Charlie Parker,Shelly Manne og Charles Mingus. 

Hawes havde sin egen trio med Red Mitchell og Chuck Thompson, en trio der senere blev udvidet til kvartet med Jim Hall.

Han var en stor inspiration for pianister såsom Oscar Peterson,André Previn og Horace Silver.

Kilde 
 Om Hampton Hawes

Pianister fra USA
Jazzmusikere fra USA
Cenu pagasts

Cenu pagasts er en territorial enhed i Ozolnieku novads i Letland. Pagasten etableredes i 1945, havde 4.610 indbyggere i 2010 og omfatter et areal på 121,30 kvadratkilometer. Hovedbyen i pagasten er Brankas.

Kildehenvisninger 

Pagasts
Ozolnieku pagasts

Ozolnieku pagasts er en territorial enhed i Ozolnieku novads i Letland. Pagasten havde 3.951 indbyggere i 2010 og omfatter et areal på 7,87 kvadratkilometer. Hovedbyen i pagasten er Ozolnieki.

Kildehenvisninger

Eksterne henvisninger 
Officiel hjemmeside 

Pagasts
Salgales pagasts

Salgales pagasts er en territorial enhed i Ozolnieku novads i Letland. Pagasten etableredes i 1945, havde 1.845 indbyggere i 2010 og omfatter et areal på 156,88 kvadratkilometer. Hovedbyen i pagasten er Emburga.

Kildehenvisninger 

Pagasts
Tour de France 1976

Tour de France 1976 var den 63. udgave af Tour de France og fandt sted fra 24. juni til 18. juli. Løbet bestod af 22 etaper på i alt 4.017 km, kørt med en gennemsnitsfart på 34,518 km/t

Podieplaceringer 
 
De tre øverstplacerede i løbet var i rækkefølge:

 Lucien Van Impe (BEL)
 Joop Zoetemelk (NED)
 Raymond Poulidor (FRA)

Etaperne

Referencer

1976
Cykelløb i 1976
Bud Shank

Clifford Everett "Bud" Shank (født 27. maj 1926 i Ohio, død 2. april 2009 i Arizona) var en amerikansk saxofonist og fløjtenist.

Shank kom frem i Stan Kentons big band sidst i 1940'erne. Han var ved siden af jazzen tidligt interesseret i verdensmusik og latinmusik.

Shank arbejdede i begyndelsen af 1960'erne sammen med Ravi Shankar i en gruppe, hvor de blandede jazz med indisk musik.

Shank har siden spillet med bl.a. Shelly Manne, Maynard Ferguson, Bob Brookmeyer, Laurindo Almeida og medvirkede på The Mamas & the Papas California Dreamin.

Shank har også lavet en snes plader i eget navn.

Eksterne henvisninger 
 Bud Shanks Webside
 

Saxofonister fra USA
Jazzmusikere fra USA
Personer fra Dayton, Ohio
Steve Marcus

Steve Marcus (18. september 1939 i Bronx, New York – 25. september 2005 i Pennsylvanien) var en amerikansk saxofonist.

Marcus er nok bedst kendt for sit 12 årige engagement i Buddy Rich big band (1975-1987), hvor han var præsenteret som en af hovedsolisterne. 

Inden det dannede han i slutningen af 1960´erne sammen med Larry Coryell, Bob Moses og Mike Nock et af de første fusions band´s gennem tiden, nemlig Count´s Rockband. 
Denne gruppe lavede en snes interessante indspilninger, som den dag i dag er klassikere.

Diskografi 
 Tomorrow Never Knows
 Count´s Rockband
 The Lord´s Prayer Green Line Sammen med Buddy Rich 
 Big Band Machine Stick It Different Drummer Europe 1977 Class Of 78 Plays and Plays and Plays The Man From Planet Jazz Buddy Rich Band Live at the Café in San Francisco''

Kilde 
 Om Steve Marcus The Guardian, Monday 24 October 2005 (hentet 21. juli 2011)

Saxofonister fra USA
Jazzmusikere fra USA
Larry Coryell

Larry Coryell (født 2. april 1943 i Texas, død 19. februar 2017 i New York) var en amerikansk jazzrockguitarist.
Coryell hører sammen med John McLaughlin til 1960'ernes betydelige guitarister. 

Han kom for alvor frem med Chico Hamiltons kvintet i 1965 efter at være flyttet til New York City.

Coryell indspillede i 1968 med Gary Burtons gruppe, og dannede midt i 1960'erne gruppen Count's Rockband med Steve Marcus, Bob Moses og Mike Nock.

I 1973 dannede han så den innovative jazzrockgruppe The Eleventh House, med bl.a. Alphonse Mouzon.

Coryell formede med McLaughlin og flamencoguitaristen Paco de Lucia en akustisk guitartrio, som fik stor opmærksomhed.

Kilder 
 Larry Coryells Webside
 På Allmusic

Eksterne henvisninger 
 

Jazzguitarister fra USA
Personer fra Galveston
WAT

WAT er en forkortelse for Windows Activation Technology. Det er den teknologi som vil forsøge at "aktivere" en PC installeret med Microsoft Windows efter kort tid. Det fungerer også som en slags tæller der hvis man gen-instalerer en PC mere end 3 gange med samme software, så vil Microsoft erklære nøglen for brugt og ugyldig og man må herefter købe den samme vare igen. Microsoft begrunder denne de-aktiveringen med at man måske er blevet offer for software pirateri og at man bør søge erstatning hos den leverandør hvor man oprindeligt købte softwaren eller maskinen.

Se også
Windows Genuine Advantage

Microsoft Windows
Datalogi
Mike Wofford

Mike Wofford (født 28. februar 1938 i San Antonio Texas) er en amerikansk jazzpianist. 

Wofford har bl.a. spillet med Sarah Vaughan, Ella Fitzgerald, Shelly Manne, Bud Shank, Chet Baker, Quincy Jones, Oliver Nelson, Zoot Zims, Charlie Haden, Benny Golson, Art Farmer, Slide Hampton og Ray Brown. 

Han har også flirtet med rock musikken, bl.a. på John Lennon´s lp indspilning ''Rock´n´Roll.

Kilder 
 Mike Wofford´s Webside
 På Allmusic

Jazzpianister fra USA
Chuck Domanico

Charles Louis Chuck Domanico (20. januar 1944 i Chicago – 17. oktober 2002 i Los Angeles) var en amerikansk bassist. 

Domanico kom frem i 1960´erne som studie bassist i Hollywood, hvor han har indspillet til et væld af film og tv programmer.

Han har akkompagneret et væld af sangere såsom Frank Sinatra, Barbra Streisand, Joni Mitchell og Natalie Cole. 

Domanico har også spillet i jazzgrupper med Shelly Manne, Chet Baker, Oliver Nelson, Art Pepper, Blue Mitchell, Barney Kessel og Roger Kellaway.

Kilde 
 Om Chuck Domanico 

Bassister fra USA
Jazzmusikere fra USA
Roger Kellaway

Roger Kellaway (1 november 1939 i Massachusetts) er en amerikansk komponist, arrangør og pianist.

Kellaway har komponeret musik til et væld af film, symfoniorkestre, bigband´s, balletter og teatre.

Han har som pianist spillet i de fleste genre, særdeles jazzen. 

Han har spillet med Elvis Presley, Barbra Streisand, Zoot Zims, Quincy Jones, Oliver Nelson, Thad Jones, Red Mitchell, Henry Mancini, Sonny Rollins, Ben Webster og Clark Terry etc.

Kellaway har indspillet og ledet grupper i eget navn.

Kilder 
 Om Roger Kellaway 
 Allmusic

Komponister fra USA
Pianister fra USA
Christian Adam von Kleist

Christian Adam von Kleist (født 3. oktober 1705 i København, død 31. oktober 1778 i Slesvig by) var en dansk amtmand.

Han var søn af oberst Christian Casimir von Kleist, kommandant i Oldenburg, og Anna f. von Fürste. Han blev 1731 hofjunker, 1734 kammerjunker hos kronprinsen og udnævntes 1740 til landråd i Holsten og amtmand i Rendsborg. 1746 fik han kammerherretitlen og 1757 det hvide bånd. 1766 udnævntes han til gehejmeråd og beklædte fra 1768 til sin død embedet som amtmand i Bredsted Amt. Kleist døde 31. oktober 1778 i Slesvig. 9. november 1741 havde han holdt bryllup med Sophie Rosenkrantz (død 4. juni 1770), en datter af gehejmeråd Christian Rosenkrantz til Skovsbo.

Kilder 
 Louis Bobé, "Christian Adam von Kleist", i: C.F. Bricka (red.), Dansk Biografisk Lexikon, København: Gyldendal 1887-1905.

Amtmænd fra Slesvig
Riddere af Dannebrog (1671-1808)
Personer fra København
Danskere i 1700-tallet
Christian Adam
Personer i Dansk Biografisk Leksikon
Kammerherrer fra Danmark
Gehejmeråder fra Danmark
Bill Connors

Bill Connors (født 24 september 1949 i Los Angeles, Californien) er en amerikansk guitarist.

Connors fik sit gennembrud med Chick Corea´s gruppe, Return to Forever (1973-1974). 

Han begyndte efter at havde forladt denne gruppe, at spille akustisk guitar, og lavede to solo indspilninger på pladeselskabet ECM og en kvartet plade med Jack DeJohnette, Gary Peacock og Jan Garbarek. 

Connors vendte i begyndelsen af 1980´erne tilbage til den elektriske guitar, og indpillede i 1984 Step It, med bl.a. Dave Weckl, hvor han spiller i en John Coltrane/Police inspireret stil.

Han har ligeledes gennem tiden spillet med bl.a. Lee Konitz, Stanley Clarke, Paul Bley, Jan Hammer, Steve Swallow og Eddie Marshall.

Udvalgt Diskografi 
 Theme To The Guardian
 Of Mist and Melting
 Swimming With A Hole in My Body
 Step IT
 Double Up
 Assembler
 Return

Med Return To Forever 
 Hymn To The Seventh Galaxy

Eksterne henvisninger 
 
 Diskografi på ECM

Jazzguitarister fra USA
Personer fra Los Angeles
Tom Kennedy

Tom Kennedy (21 august 1960 i St. Louis, Missouri) er en amerikansk bassist.

Kennedy havde allerede som 18 årig spillet med Dizzy Gillespie, Freddie Hubbard, Stan Kenton, Sonny Stitt, Eddie Harris,  Peter Erskine og Bill Watrous etc.

Kennedy der både spiller kontrabas og elbas, spillede op gennem 1980´erne med bl.a. Dave Weckl, Randy Brecker, Don Grolnick, Benny Green og Al Di Meola.

Diskografi
 Basses Loaded
 I´ll Remember April

Kilder
  Tom Kennedy´s Webside
 Om Tom Kennedy

Bassister fra USA
Jazzmusikere fra USA
Brian Bromberg

Brian Bromberg (5 december 1960 i Arizona) er en amerikansk bassist der både spiller kontrabas og elbas. 

Bromberg kom frem med Stan Getz  allerede som 19 årig. 

Han har spillet med bl.a. Joe Farrell, Ernie Watts, Lee Ritenour, Harvey Mason, Dennis Chambers, Vinnie Colaiuta, Randy Brecker etc.

Bromberg har lavet en del soloplader, som fremhæver hans virtuose basspil på både akkustisk og elektrisk bas.

Diskografi 
BASSically Speaking (1985)
New Day (1985)
Basses Loaded (1988)
Magic Rain (1989)
It's About Time: The Acoustic Project (1991)
Brian Bromberg (1993)
You Know That Feeling (1997)
Wood (2002)
Jaco (2002)
Choices (2004)
Bass Freak Out (2004)
Metal (2005)
Wood II (2006)
Downright Upright (2007)
Hands (2009)
It Is What It Is (2009)
Bromberg Plays Hendrix (2010)

Kilder
  Brian Bromberg Webside
 På Allmusic

Bassister fra USA
Komponister fra USA
Personer fra Tucson
Anthony Jackson

Anthony Jackson (født 23. juni 1952 i New York) er en amerikansk elbassist. 

Jackson er en af de mest indspillede elbassister. Han har spillet på mere end 3000 plader og var en af de første bassister til at spille med seks strenge på bassen, kontra de normale fire strenge.

Jackson, der er en alsidig bassist, har spillet med bl.a. Buddy Rich, Chick Corea, Steve Gadd, Dave Weckl, Michel Petrucciani, Dizzy Gillespie, Paul Simon, Pat Metheny, Chaka Khan, Al Di Meola, Dennis Chambers, Michael Brecker, Michel Camilo, Harvey Mason, Lee Ritenour, Dave Grusin, Vinnie Colaiuta, Billy Cobham, Bill Watrous etc.

Kilde
 Biografi på Allmusic

Bassister fra USA
Jazzmusikere fra USA
Allen Vizzutti

Allen Al Vizzutti (13 september 1952 i Montana) er en amerikansk trompetist.

Vizzutti er en allround trompetist, som kan spille i alle genrer. Hans teknisk højtudviklede spil kan høres i mange sammenhænge. Han er uddannet på Eastman School Of Music.

Han har spillet med bl.a. Chick Corea, Barbra Streisand, Neil Diamond, Frank Sinatra, Prince og klassisk musik med symfoniorkestre såsom London Symphony Orchestra, Rochester Symphony Orchestra, Royal Philharmonic Orchestra og Los Angeles Philharmonic Orchestra. 

Vizzutti har været med på et væld af filmmusik såsom Star Trek og Back To The Future.

Han har indspillet soloplader i eget navn især i jazzstil.

Kilder
Allen Vizzutti Webside
På Facebook

Trompetister fra USA
Jazzmusikere fra USA
Alfred Labouchere

Alfred Labouchere (født 19. januar 1867 i Amsterdam, død 24. januar 1953 i Zeist) var en nederlandsk fægter som deltog i de olympiske lege OL 1908 i London i den individuelle konkurrence i kårde og i OL 1928 i Amsterdam.

Kilder 

Fægtere fra Nederlandene
Personer fra Amsterdam
Nederlændere i 1800-tallet
Nederlændere i 1900-tallet